Ο ***Τζακ ο καβαλάρης*** είναι ελληνική κωμική ταινία παραγωγής 1979.

Υπόθεση
-------

Ο Γιάννης Καβαλάρης (Κώστας Βουτσάς), γυρίζει από την Αμερική που είχε μεταναστεύσει πριν 16 χρόνια για να βρει δουλειά και να γυρίσει πλούσιος. Η γειτονιά του τον υποδέχεται με τιμές, περιμένοντας να τους ευνοήσει οικονομικά. Όμως, ο Γιάννης δεν έκανε περιουσία στη Βοστώνη, όπου ζούσε. Αντίθετα, μπλέχτηκε με την μαφία και έγινε εγκληματίας. Στην εγκληματική του δράση γνώρισε μια γυναίκα (Νέλλη Γκίνη), με την οποία άνεπτυξε ερωτική σχέση.

Παράλληλα με τον Τζακ έρχεται στην Ελλάδα υπό άκρα μυστικότητα από την Αμερική ο μαφιόζος δον Κορνίλιο (Ντίνος Ηλιόπουλος) για την κλοπή του καζίνο της Πάρνηθας. 

Ο Γιάννης, χωρίς αρχικά να ξέρει την άφιξη και τα σχέδια τα σχέδια του δον Κορνίλιο, οργανώνει και αυτός την κλοπή του καζίνο της Πάρνηθας, βάζοντας στο κόλπο τον κολλητό του φίλο (Νίκος Τσούκας) και τον μικρό του αδελφό (Παύλος Λιάρος). Όταν πληροφορείται τα σχέδια του δον Κορνίλιο, αποφασίζει να βάλει στο κόλπο τρεις όμορφες γυναίκες (Μαίρη Βιδάλη, Δήμητρα Νομικού, Βίκυ Παπά) για να ξελογιάσουν τη συμμορία του δον Κορνίλιο. Ο δον Κορνίλιο, μην ξέροντας την ύπαρξη του Γιάννη και τα σχέδιά του, κάνει και εκείνος τις δικές του προετοιμασίες και μαζεύει τη συμμορία του (Δημήτρης Ιωακειμίδης, Γιάννης Μαλούχος, Ντάνος Λυγίζος), που στο μεταξύ είχε διαλυθεί.

Το σχέδιο του Γιάννη είναι οι τρεις γυναίκες και η γυναίκα του να προσελκύσουν ερωτικά την συμμορία του δον Κορνίλιο, ώστε να τους καθυστερήσουν από την ληστεία και όταν η συμμορία του Δον Κορνίλιο θα κάνει την ληστεία, ο κολλητός του Γιάννη και ο μικρός αδελφός του να παραστήσουν τους αστυνομικούς, να τους πάρουν τα λεφτά, να τα δώσουν στις γυναίκες του σχεδίου, και αυτές μέσω ελικοπτέρου να τα δώσουν στον Γιάννη και στην γυναίκα του, που θα περιμένουν στην κορυφή της Πάρνηθας. 

Το σχέδιο πάει μια χαρά, μέχρι που οι γυναίκες αποφασίζουν με απειλή όπλου να οδηγήσουν το ελικόπτερο στην Ελβετία, για να πάρουν εκείνες τα λεφτά. Η μία από τις τρεις όμως αντιτίθεται στο σχέδιο των γυναικών, καθώς έχει ερωτευτεί τον μικρό αδελφό του Γιάννη. Επίσης, μια άλλη είναι μυστική αστυνόμος και καταλαμβάνει το ελικόπτερο, διατάζοντας τον πιλότο να το πάει στην ασφάλεια Αθηνών. Η τρίτη καταφέρνει να πετάξει τα λεφτά στον Γιάννη. Τελικά, τα λεφτά τα παίρνει ο αέρας και τα τρώνε οι αγελάδες της Πάρνηθας! Ο Γιάννης, η γυναίκα του, ο δον Κορνίλιο και η συμμορία του συλλαμβάνονται από την αστυνομία.

Διανομή
-------

* Κώστας Βουτσάς - Τζακ
* Νέλλη Γκίνη - Αντονέλα
* Νίκος Τσούκας - Αποστόλης
* Μαίρη Βιδάλη - Ναταλί
* Ντίνος Ηλιόπουλος - δον Κορνίλιο
* Δημήτρης Ιωακειμίδης - Νοβάλσκι
* Γιάννης Μαλούχος - Αντρέ
* Παύλος Λιάρος - Νίκος
* Ντάνος Λυγίζος - αστυνομικός διεθυντής
* Ζαννίνο - Τζερόνιμο
* Βίκη Παππά - Κλεονίκη
* Απόστολος Σουγκλάκος - Απόστολος Σουβλάκος

Παραγωγή
--------

Η σκηνοθεσία είναι του Ντίμη Δαδήρα και το σενάριο του Γιώργου Μυλωνά. Η μουσική είναι του Γιώργου Χατζηνάσιου  και στο τραγούδι των τίτλων είναι ο ίδιος ο συνθέτης.

Η παραγωγή είναι της Greca films-Lefakis.

Η ταινία προβλήθηκε στις κινηματογραφικές αίθουσες τη σεζόν 1978-1979 και, κόβοντας 208.070 εισιτήρια, κατατάχθηκε στην τρίτη θέση ανάμεσα σε 15 ταινίες της ίδιας σεζόν.

Παραπομπές
----------

1. ↑  «Τζακ ο καβαλάρης». *www.karagiannis-karatzopoulos.com*. Ανακτήθηκε στις 30 Αυγούστου 2021.
2. ↑   *Jack o... kavallaris (1979) - IMDb*, ανακτήθηκε στις 2021-08-30

|  |  |  |  |
| --- | --- | --- | --- |
| 

| π • σ • ε
Ταινίες σε σκηνοθεσία Ντίμη Δαδήρα |
| --- |
|  |
| 
* *Το τραγούδι του πόνου* (1953)
* *Ο Γολγοθάς μιας ορφανής* (1954)
* *Ο αγαπητικός της βοσκοπούλας* (1955)
* *Τρία κοθώνια του Συντάγματος* (1956)
* *Το τρελοκόριτσο* (1958)
* *Χαρούμενοι αλήτες* (1958)
* *Το αγοροκόριτσο* (1959)
* *Το νησί των γενναίων* (1959)
* *Ένας Δον Ζουάν για κλάματα* (1960)
* *Μωρό μου* (1960)
* *Ραντεβού στη Βενετία* (1960)
* *Ραντεβού στην Κέρκυρα* (1960)
* *Ποια είναι η Μαργαρίτα* (1961)
* *Αγάπη γραμμένη με αίμα* (1962)
* *Αμαρτωλές* (1962)
* *Ο άντρας της γυναίκας μου* (1962)
* *Πεζοδρόμιο* (1962)
* *Σκάνδαλα στο νησί του έρωτα* (1963)
* *Τρία κορίτσια απ' την Αμέρικα* (1964)
* *Ο φτωχός εκατομμυριούχος* (1965)
* *Ου κλέψεις* (1965)
* *Ο παρθένος* (1966)
* *Μιας πεντάρας νιάτα* (1967)
* *Ο 13ος* (1967)
* *Ο αχόρταγος* (1967)
* *Στα σύνορα της προδοσίας* (1968)
* *Η κόμησσα της φάμπρικας* (1969)
* *Καυτή εκδίκηση* (1969)
* *Όχι* (1969)
* *Η χαραυγή της νίκης* (1971)
* *Αντάρτες των πόλεων* (1972)
* *Η Μεσόγειος φλέγεται* (1972)
* *Ιπποκράτης και Δημοκρατία* (1972)
* *Το σφάλμα* (1974)
* *Η δαιμονισμένη* (1975)
* *Ισιδώρα* (1975)
* *Μικαέλα, ο γλυκός πειρασμός* (1975)
* *Στα δίχτυα του τρόμου* (1975)
* *Η μεγάλη απόφασις* (1977)
* *Η βαλίτσα του παπά* (1978)
* *Τελευταία πτήση* (1978)
* *Οι φανταρίνες* (1979)
* *Τζακ ο καβαλάρης* (1979)
* *Ο Κώτσος και οι εξωγήινοι* (1980)
* *Ο Κώτσος στην Ε.Ο.Κ.* (1980)
* *Γκαρσονιέρα για δέκα* (1981)
* *Είσαι στην ΕΟΚ... Μάθε για την ΕΟΚ* (1981)
* *Ο Κώτσος έξω από το Ν.Α.Τ.Ο.* (1981)
* *Ο σεξοκυνηγός* (1981)
* *Εδώ και τώρα αγγούρια* (1982)
* *Πανικός στα σχολεία* (1982)
* *Φυλακές ανηλίκων* (1982)
 |

 |